
1Všeobecná charakteristika 	


1. REVERENCE n.o. Medzilaborce je právnickou osobou - neverejným poskytovateľom sociálnych služieb v oblasti Denných stacionárov. Sociálna služba je odborná činnosť, obslužná činnosť alebo ďalšia činnosť alebo súbor týchto činností (§ 2 ods. 1 zákona 448/2008 Z.z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len „ZSS“). 

2. REVERENCE n.o. Medzilaborce sa pri svojej činnosti riadi platnou legislatívou SR. Právne normy súvisiace s činnosťou neziskovej organizácie sú bližšie rozpracované v samostatných interných predpisoch:
- organizačný poriadok
- pracovný poriadok
- prevádzkový poriadok 
- domáci poriadok
- ubytovací poriadok
- smernice.

3. Každá z týchto interných noriem upravuje jednotlivé druhy činností realizované v neziskovej organizácii s cieľom zabezpečiť kvalitné fungovanie neziskovej organizácie. 

4. Organizácia REVERENCE n.o., A. Warhola 194, 068 01  Medzilaborce bola zapísaná  do Registra neziskových organizácií poskytujúcich všeobecne prospešné služby Okresným úradom Prešov, odbor všeobecnej vnútornej správy  pod číslom vedenom na Okresnom úrade Prešov, OVVS, pod č. OVVS-533/2016-NO zo dňa 15.07.2016 (ďalej aj „n.o.“ alebo „REVERENCE n.o.“). Nezisková organizácia poskytuje všeobecne prospešné služby v  v denných stacionároch.

V súlade so zákonom NR SR č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej aj „zákon o sociálnych službách“) v Registri Prešovského samosprávneho kraja je REVERENCE n.o., A. Warhola 194, 068 01  Medzilaborce zaregistrovaná pod číslom 393/1 od 22.09.2016, zápis zmeny sídla právnickej osoby a zmeny štatutárneho orgánu bol v Registri PSK vykonaný dňa 15.03.2017. 

Zakladateľ n.o.:				Jozef Malik	

Poskytovateľ 	sociálnej služby:               	REVERENCE,  n. o.
                                  				so sídlom: A.Warhola 194, 068 01  Medzilaborce
						(do 28.02.2017 so sídlom: Weberova 5, 08001 Prešov) 					
IČO:                         				50435841
DIČ:						 2120332434 

Kraj:                           				Prešovský                

Druh služby a počet miest:              		1.1  Denný stacionár, Nižná Sitnica – 30 miest
   						1.2  Denný stacionár, Ruská Kajňa – 30 miest

                                       	
Rozsah poskytovania sociálnej služby:	neurčitý čas
Forma:                        				ambulantná 
Typ:						neverejný poskytovateľ
Finančná správa:				Daňový úrad Prešov, pobočka Humenné



2 Organizačná štruktúra neziskovej organizácie v roku 2017

Orgánmi neziskovej organizácie REVERENCE n.o. sú správna rada, revízor a riaditeľ. Ich činnosť je podrobne rozvedená v Štatúte neziskovej organizácie.

Štatutárny orgán:       			Ing. Marta Prigancová
Zodpovedný zástupca:			Mária Čikovská
E-mail:                          			reverencee@centrum.sk
Telefonický kontakt:    			0907304910
   
Vzhľadom na zmeny v zákone o sociálnych službách a splnenie maximálneho počtu prijímateľov sociálnej služby na jedného svojho zamestnanca s účinnosťou od 01.05.2017 nezisková organizácia zreorganizovala personálny normatív a zamestnávala v oboch denných stacionároch celkom 10 zamestnancov v tomto zložení:

· riadiaci pracovník pre denné stacionáre – prevádzkar, opatrovateľka		1
· vedúci zamestnanec. pre ekonomickú činnosť, opatrovateľka			1	
· Sociálny pracovník								1
· ergoterapeut									1
· opatrovateľky                                                                     			5
· pomocná asistentka								1

3 PREVÁDZKOVÝ PORIADOK 

Na základe návrhu REVERENCE n.o. Regionálny úrad verejného zdravotníctva Humenné  vydal príslušné rozhodnutia, ktorými súhlasil s uvedením priestorov Denných stacionárov v Ruskej Kajni i v Nižnej Sitnici do prevádzky, a zároveň schválil prevádzkový poriadok stravovacej časti v každom zariadení. 

Denné stacionáre majú zriadený bezbariérový prístup do priestorov,  príslušný počet: spoločenských miestností, oddychové miestnosti vybavené polohovateľnými lôžkami, kuchynku, WC s umývadlom podľa rodovej príslušnosti vrátane s bezbariérového WC, priestor na odkladanie vrchného odevu, prezúvanie, šatňu pre personál. Prijímatelia sociálnej služby budú môcť pobývať v stacionári od 8.00 do 16.00 hodiny.

Stravovanie bolo zabezpečené dodávateľským spôsobom. Pre výdaj stravy slúži výdajňa stravy, ktorá je zariadená účelovým, ľahko čistiteľným nábytkom a dvojdrezom. Denné stacionáre majú zabezpečené zásobovanie pitnou vodou, odkanalizovanie, osvetlenie je riešené ako prirodzené a umelé, vetranie je prirodzené a vykurovanie je zabezpečené v Ruskej Kajni drevom v Nižnej Sitnici elektrickými konvektormi. 

V súlade s ustanoveniami § 1 ods. 2 písmená m)  Vyhlášky Ministerstva zdravotníctva Slovenskej republiky č. 259/2008 Z. z. o podrobnostiach o požiadavkách na vnútorné prostredie budov a o minimálnych požiadavkách na byty nižšieho štandardu a na ubytovacie zariadenia (ďalej len „Vyhláška“) s krátkodobým pobytom v rámci poskytovania sociálnej služby ambulantnou formou po určitý čas dňa v Denných stacionároch REVERENCE n.o., A. Warhola 194, 068 01  Medzilaborce (ďalej aj „DS“) sa počnúc 01. aprílom 2017 poskytujú aj ubytovacie služby v samostatnej oddychovej miestnosti DS.


4 Prehľad činností vykonávaných neziskovou
	 organizáciou za rok 2017


REVERENCE n. o. bola založená v zmysle § 9 ods. 2  zákona NR SR č. 213/1997 Z. z. za účelom poskytovania sociálnej služby v zmysle ustanovenia § 12 ods. 1) písm. c) zákona č. 448/2008 Z. z. na riešenie nepriaznivej sociálnej situácie z dôvodu ťažkého zdravotného postihnutia alebo z dôvodu dovŕšenia dôchodkového veku formou Denného stacionára (ďalej aj „DS“) podľa § 40 zákona o sociálnych službách. Na základe zriaďovacej listiny zo dňa 16.07.2016 n.o. zriadila dva stacionáre ku dňu 01.01.2017:

· Denný stacionár, Ruská Kajňa 8, 094 07 Nižná Sitnica,
· Denný stacionár, Nižná Sitnica 105, 094 07 Nižná Sitnica.

V súlade s § 40  zákona o sociálnych službách sa v DS poskytuje: pomoc pri odkázanosti na pomoc inej fyzickej osoby, sociálne poradenstvo, sociálna rehabilitácia,  stravovanie, preventívnu aktivitu, pomoc pri uplatňovaní práv a právom chránených záujmov. 

V dennom stacionári sa zabezpečuje najmä rozvoj pracovných zručností, záujmová činnosť.

Rozvoj pracovných zručností patrí k odborným činnostiam zameraných na osvojenie pracovných návykov a zručností fyzickej osoby pri vykonávaní pracovných aktivít pod odborným vedením na účel obnovy, udržania alebo rozvoja jej fyzických schopností, mentálnych schopností a pracovných schopností a jej začlenenia do spoločnosti. V dennom stacionári sa poskytuje sociálne poradenstvo aj rodine alebo inej fyzickej osobe, ktorá zabezpečuje pomoc fyzickej osobe v domácom prostredí, na účel spolupráce pri sociálnej rehabilitácii.

Cieľom denných stacionárov je umožniť a uľahčiť prijímateľom sociálnej služby dôstojné žitie v prirodzenom prostredí a odľahčuje rodiny, ktoré sa o odkázaného človeka starajú. Zriadenie denných stacionárov REVERENCE n.o. má veľký význam pre obce na krajnom východe Slovenska, kde síce ľudia zotrvávajú v tradícii postarať sa o svojich rodičov v domácom prostredí, avšak z objektívnych dôvodov nie je v silách detí postarať sa o rodičov počas pracovných dní. 

K hlavným cieľom n.o.  patrí garantovať každému klientovi individuálny, vysoko odborný a adresný prístup, záujem o skvalitnenie životných a sociálnych podmienok so snahou aktívne podporovať jeho chuť a vôľu žiť. V DS je vytvorený priestor pre oddych, odpočinok v oddychových miestnostiach.

V dennom stacionári  sa poskytuje sociálna služba  fyzickej osobe,  ktorá je odkázaná na základe  právoplatného a vykonateľného rozhodnutia obce o odkázanosti  fyzickej osoby na  poskytovanie sociálnej služby. 

Sociálnu službu  v  dennom  stacionári  nemožno  poskytovať  osobe  trpiacej  psychickou poruchou, vplyvom ktorej by mohla ohrozovať seba  alebo okolie,  osobe  trpiacou  infekčnou  a prenosnou chorobou a osobe, ktorá by pre iné závažné poruchy svojej osobnosti narúšala spolunažívanie v zariadení  (alkoholizmus, toxikománia, asociálne správanie). 

Prijímateľ sociálnej služby alebo jeho zákonný zástupca je povinný čo najskôr (podľa možností vopred) oznámiť zariadeniu plánované dočasné  prerušenie  poskytovania  sociálnej služby z dôvodov ako sú hospitalizácia v zdravotníckom zariadení, kúpeľná liečba, rodinná dovolenka a pod.. 

Ku dňu 31.12.2017 klientelu prijímateľov sociálnej služby v oboch denných stacionároch n.o. tvorili v súlade so zákonom o sociálnych službách fyzické osoby – dospelí klienti (dôchodcovia, seniori, invalidní dôchodcovia): odkázaní na pomoc inej fyzickej osoby na určitý čas počas dňa, odkázaní na starostlivosť pre obmedzenú pohyblivosť a vek, ich zdravotný stav si nevyžaduje sústavnú zdravotnú starostlivosť, ich stav im umožňuje pobyt v dennom stacionári.

Počet prijímateľov sociálnej služby v n.o. a ich rodové členenie so stavom  k 31.12.2017  uvádza  tabuľka č. 1. Počet prijímateľov sociálnej služby v n.o. a ich a členenie podľa veku so stavom  k 31.12.2017  uvádza  tabuľka č. 2.



Skladba prijímateľov sociálnej služby
podľa  rodového členenia k 31.12.2017
                                                        				   			Tabuľka č. 1
	
Denný
stacionár
	Počet  prijímateľov
 sociálnej služby
podľa DS
	Percentuálny podiel   prijímateľov
 sociálnej služby podľa DS
	Ženy
	Muži

	
	
	
	
počet
	
%
	
počet
	
%

	Nižná Sitnica
	30
	50,00
	19
	63,33
	11
	36,67

	Ruská Kajňa
	30
	50,00
	16
	53,33
	14
	46,67

	SPOLU:
	60
	100
	35
	58,33
	25
	41,67



Ako vyplýva z uvedeného prehľadu, v n.o. podľa rodového členenia je vedených 35 žien, čo predstavuje 58,33 % z celkového počtu prijímateľov sociálnej služby n.o. Väčšinu prijímateľov SC tvoria ženy v oboch stacionároch, výraznejší pomer žien je zastúpený v DS Nižná Sitnica. 


Skladba prijímateľov sociálnej služby
podľa veku k 31.12.2017
Tabuľka č. 2
	
Denný
stacionár
	Počet  prijímateľov
 podľa DS
	
do 60 rokov
	
nad 60 rokov
	
nad 70 rokov
	
nad 80 rokov
	
nad 90 rokov

	
	počet
	počet
	%
	počet
	%
	počet
	%
	počet
	%
	počet
	%

	Nižná Sitnica
	30
	3
	10,00
	18
	60,00
	6
	20,00
	2
	6,67
	1
	3,33

	Ruská Kajňa
	30
	1
	3,33
	11
	36,67
	13
	43,33
	3
	10,00
	2
	6,67

	SPOLU:
	60
	4
	6,67
	29
	48,33
	19
	31,67
	5
	8,33
	3
	5,00




Spomedzi 60 prijímateľov sociálnej služby najväčší počet  tvoria klienti nad medzi 60-70 vekom života, a to  48,33 %. Toto percento navýšili klienti za DS Nižná Sitnica, kde tvoria až 60 % zo všetkých prijímateľov sociálnej služby v DS Nižná Sitnica.  Po jednom klientovi mali nad 90 rokov v DS Nižná Sitnica a do 60 rokov v DS Ruská Kajňa.

Konanie o odkázanosti na sociálnu službu v DS sa začína na základe písomnej žiadosti podľa § 92 zákona o sociálnych službách. S uvedenými prijímateľmi sociálnej služby boli uzatvorené zmluvy o poskytovaní sociálnych služieb ako aj ďalšia dokumentácia vyžadovaná v zmysle súvisiacich právnych predpisov. Všetky osoby boli zaradené do III. stupňa odkázanosti fyzickej osoby na pomoc inej fyzickej osoby, s priemerným rozsahom odkázanosti 4 - 6 hodín denne s priemerným rozsahom odkázanosti 120 – 180 hod. za mesiac.

5 Ročná účtovná závierka za rok 2017 a výrok audítora	

V súlade s ustanovením § 9 ods. 1 zákona č. 431/2002 Z.z. o účtovníctve v platnom znení REVERENCE n.o. účtuje v sústave podvojného účtovníctva. 

Účtovná závierka neziskovej organizácie REVERENCE n. o. k 31.12.2017 bola zostavená ako riadna účtovná závierka za obdobie od 1.1.2017 do 31.12.2017. Bola spracovaná v súlade s účtovnými postupmi a zásadami platnými v Slovenskej republike, v súlade so zákonom  č. 431/2002 Z. z. v znení zákona č. 562/2003 Z. z. a zákona č. 561/2004 Z. z. (ďalej zákon) a Opatrenia MFSR č. 22 502/2002-92 z 10.12.2002, ktorým sa ustanovujú podrobnosti o postupoch účtovania a účtovej osnovy pre účtovné jednotky, ktoré nie sú založené alebo zriadené za účelom podnikania v znení opatrenia z 11.11.2003 č. 20896/2003-92 a v znení opatrenia z 08.12.2004 č. MF/10648/2004-74/.

V zmysle ustanovení § 19 ods. (2) písm. b) a § 25 ods. 5 písm. a) zákona 213/1997 Z.z. o neziskových organizáciách Ročná účtovná závierka za rok 2017 a Výročná správa neziskovej organizácie o činnosti a hospodárení za rok 2017 (ďalej aj „Výročná správa za rok 2017“) boli preskúmané revízorom a predložené správnej rade na schválenie. Správna rada schválila Ročnú účtovnú závierku za rok 2017 dňa 28.03.2017 a Výročnú správu za rok 2017 na svojom zasadnutí dňa 21.05.2018.

Podľa ust. § 33 ods. 3 zákona 213/1997 Z. z. nezisková organizácia je povinná mať účtovnú závierku a výročnú správu overenú audítorom, ak:

a) dotácie zo štátneho rozpočtu, z rozpočtu štátneho fondu a z rozpočtu obce prekročia v roku, za ktorý je ročná účtovná závierka zostavená, 33 193 eur,
b) všetky príjmy neziskovej organizácie prekročia 165 969 eur.

REVERENCE n.o. obdržala v roku 2017 dotácie zo štátneho rozpočtu vo výške 132 480,00 Eur, skutočné čerpanie bolo vo výške 128 984 ,00 Eur. 

Príjem verejných prostriedkov bol vyšší ako 33 193,- Eur. Tržby z predaja služieb dosiahli výšku 12 266,00 Eur, úroky 0,32 Eur, ostatné výnosy 3,00. Celkom účtovná trieda 6 dosiahla výnosy vo výške 141 253,32 Eur, teda  súhrn všetkých príjmov nepresiahol 165 969 Eur. 

Výrok audítora

Správu z auditu účtovnej závierky a správu k ďalším požiadavkám zákonov a iných právnych predpisov vypracoval audítor Ing. Anna Mamajová dňa 06.04.2018, číslo licencie: SKAU 779, oprávňujúca na výkon činnosti audítora, 066 01  Humenné, Sninská 18. 

V správe nezávislého audítora sa konštatuje, že účtovná závierka poskytuje pravdivý a verný obraz finančnej situácie neziskovej organizácie k 31.12.2017 a výsledku jej hospodárenia za rok končiaci sa k 31.12.2017 podľa zákona č. 431/2002 Z. z. o účtovníctve v znení neskorších predpisov. 

REVERENCE n.o. uložila ročnú účtovnú závierku v registri účtovných závierok dňa 28.03.2018. V zmysle ust. § 33 zákona 213/1997 Z. z.  nezisková organizácia uložila ročnú účtovnú závierku overenú  audítorom  vo verejnej časti registra účtovných závierok dňa 13. apríla 2018. Správu nezávislého audítora prikladáme ako prílohu k Výročnej správe za rok 2017.

6 Prehľad o peňažných príjmoch  a výdavkoch,
	ekonomicky oprávnených nákladov (EON)

Výška EON podľa stredísk a na jedného prijímateľa sociálnej služby 
podľa druhu poskytovanej sociálnej služby za kalendárny rok 2017 v Eur

                                                                                                                                                                                        Tabuľka č. 3
	Názov položky
	DS Nižná Sitnica
	DS Ruská Kajňa
	Spolu n.o.

	Mzdy, platy, ostatné osobné vyrovnania, poistné, príspevky na starobné dôchodkové sporenie
	
31 060
	
31 835
	
62 895 

	Tuzemské cestovné náhrady, výdavky na energie, vodu a komunikácie, nájomné, výdavky na služby, materiál, bežné transfery
	
44 870
	
42 579
	
87 449

	Spolu EON
	75 930
	74 414
	150 344

	EON na jedného prijímateľa 
sociálnej služby  za rok 
	
2 531,00
	
2 480,47
	
2 505,73

	EON na jedného prijímateľa
sociálnej služby za mesiac
	
210,92
	
206,71
	
208,81




7 Prehľad rozsahu príjmov v roku 2017 v členení podľa zdrojov
    
Ministerstvo práce, sociálnych vecí a rodiny SR poskytlo finančný príspevok poskytnutý na základe k Zmluve o poskytnutí finančného príspevku  na  poskytovanie sociálnej služby v zariadení sociálnych služieb podľa §78a zákona č. 448/2008 Z. z.  o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov na rozpočtový rok 2017  po zohľadnení nevyčerpaného finančného príspevku z dôvodu neobsadenia alebo zrušenia miesta vráteného na účet ministerstva v roku 2017 – výšku dotácie a jej konečné čerpanie uvádza Tabuľka č. 4:

Rozsah príjmov v členení podľa zdrojov k 31.12.2017
						                                                                                            Tabuľka č. 4
	Názov položky
	DS Nižná Sitnica
	DS Ruská Kajňa
	Spolu n.o.

	Dotácia z MPSVAR
	66 240
	66 240
	132 488

	Finančný príspevok - skutočné čerpanie
	65 605
	61 994
	127 599

	Príjmy z úhrady za sociálnu službu
	5 977
	6 292
	12 269

	Skutočné čerpanie dotácií  v %
	99,04
	93,59
	96,31

	Spolu príjmy
	71 582
	68 286
	139 848

	Podiel príjmov z úhrady za sociálnu službu na celkových príjmoch  v %
	8,35
	9,2
	8,77




REVERENCE n.o. dosiahla  k 31.12.2017 záporný hospodársky výsledok vo -11 670 Eur. Výška nákladov a výnosov celkom uvádza Tabuľka č. 5.

Náklady a výnosy celkom,  výsledok hospodárenia k 31.12.2017
Tabuľka č. 5 
	     Položka 
	stav na začiatku účtovného obdobia
	stav na konci účtovného obdobia

	Výnosy celkom
	
	141 253

	Náklady celkom
	190
	152 923

	Výsledok hospodárenia
	-190
	-11 670




8 Stav a pohyb majetku a záväzkov v roku 2017 

Nezisková organizácia k 31.12.2017 vykazovala nasledovný stav majetku a záväzkov:

Stav majetku, vlastných a cudzích zdrojov krytia  v Eur
                                                        				   			Tabuľka č. 6
	Majetok, vlastné a cudzie zdroje krytia
	stav na začiatku účtovného obdobia
	stav na konci účtovného obdobia

	Neobežný majetok
	
	

	Obežný majetok 
	
	337

	V tom:
	
	

	Zásoby
	
	

	Dlhodobé pohľadávky
	
	

	Krátkodobé pohľadávky
	
	

	Finančné účty
	32
	337

	Časové rozlíšenie
	
	12

	Majetok spolu
	32
	349

	Vlastné zdroje krytia majetku 
	-190
		                      -11 860	

	Cudzie zdroje spolu
	222
	12 209

	Vlastné zdroje a cudzie zdroje spolu 
	32
	349




Stav záväzkov podľa lehoty splatnosti v Eur k 321.12.2017
                                                        				   			Tabuľka č. 7
	Záväzky do lehoty a po lehote splatnosti 
	stav na začiatku účtovného obdobia
	stav na konci účtovného obdobia

	Záväzky do lehoty splatnosti so zostatkovou dobu splatnosti do jedného roka 
	
222
	


	Dlhodobé záväzky 
	
	5 749

	Krátkodobé a dlhodobé záväzky spolu
	222
	5 749

	

Stav záväzkov zo sociálneho fondu
Tabuľka č. 8

	Záväzky zo sociálneho fondu
	stav na začiatku účtovného obdobia
	stav na konci účtovného obdobia

	Tvorba sociálneho fondu na ťarchu nákladov
	
	258

	Čerpanie
	
	241

	Spolu
	
	17




Bankové úvery, pôžičky a návratné finančné výpomoci
Tabuľka č. 9
	Bankové úvery, pôžičky a návratné finančné výpomoci
	stav na začiatku účtovného obdobia
	stav na konci účtovného obdobia

	Krátkodobý bankový úver
	
	

	Pôžička
	222
	5 749

	Návratná finančná výpomoc
	
	

	Dlhodobý bankový úver
	
	

	Spolu
	222
	5 749




Prijaté dary, osobitné výnosy, zákonné poplatky a iné výnosy
Tabuľka č. 10
	Prijaté dary, osobitné výnosy, zákonné poplatky a iné výnosy
	stav na začiatku účtovného obdobia
	stav na konci účtovného obdobia

	Tržby z predaja služieb
	
	12 266

	Iné ostatné výnosy
	
	3

	Spolu
	
	12 269




9 Zmeny a nové zloženie orgánov neziskovej organizácie v roku 2017

V súvislosti so zmenami v oblasti sídla, orgánov n.o. i samotnej organizačnej štruktúry, v  roku 2017 správna rada zasadala nasledovne:
· 22.02.2017 - Zmena sídla n.o., zmena  predsedu a členov správnej rady, revízora, riaditeľa n.o.;
· 23.02.2017 - Prerokovanie Smerníc n.o., odbornej spôsobilosti zamestnancov a splnenie;
maximálneho počtu prijímateľov sociálnej služby na jedného svojho zamestnanca, stupňa odkázanosti prijímateľov sociálnej služby, príprava na vypracovanie výročnej správy, prerokovanie požiadaviek na vnútorné prostredie, priestorové usporiadanie, funkčné členenie, vybavenie a na prevádzku ubytovacích zariadení;
· 1.3.2017 - Personálna oblasť, zmena zodpovednej osoby na účte zriadenom v  ČSOB, a.s. Humenné, otvorenie výdavkového účtu v SLSP a.s., materiálno-technické vybavenie DS, zabezpečenie vedenia účtovníctva n.o., vyhotovenie a odoslanie daňového priznania za rok 2016, vedenie písomnej agendy;
· 27.03.2017 - Prerokovanie a schválenie Ročnej účtovnej závierky n.o. za rok 2016, výročnej správy o činnosti a hospodárení n.o. za rok 2016, zmena člena správnej rady, voľba predsedu správnej rady;
· 25.09.2017 - Personálne otázky;
· 20.12.2017 - Úprava miezd, zmena Cenníka poskytovaných služieb;
· 28.03.2018 - Prerokovanie a schválenie Ročnej účtovnej závierky n.o. za rok 2017, voľba nového člena správnej rady;
· 21.05.2018 - Prerokovanie a schválenie Výročnej správy neziskovej organizácie o činnosti 
a hospodárení za rok 2017.

Zápisnice s rokovania sú uložené v sídle neziskovej organizácie. 


10 Záver

Nezisková organizácia REVERENCE n.o.  sa vyprofilovala ako subjekt s jasne stanovenými cieľmi, s otvorenou víziou pre ďalšie činnosti. Vedenie organizácie ďakuje členom správnej rady, revízorovi a zamestnancom za ich aktívny prístup pri plnení pracovných povinností, ktoré do istej miery, a to hlavne po materiálnej stránke, pomerne negatívne ovplyvnila zmena podmienok poskytovania finančného príspevku na poskytovanie sociálnej služby v zariadeniach pre fyzické osoby, ktoré sú odkázané na pomoc inej fyzickej osoby a pre fyzické osoby, ktoré dovŕšili dôchodkový vek. Vyjadrujeme presvedčenie, že sa nám podarí udržať  tak rozsah ako aj kvalitu poskytovaných služieb aspoň na úrovni roku 2017. 




Medzilaborce 21.05.2018


                                                                                                         Mária Čikovská
                                                                                                riaditeľka,  n.o.        
